Норузбаева Гүлчай (11. 3. 1929, Чүй облусу, Кемин району, Бейшеке айылы – 11. 11. 2013, Бишкек) – алгачкы диктор. СССР телерадиосунун отличниги (1979), Кыргыз ССРинин маданиятына эмгек сиңирген ишмер (1976). 1951–91-жылы Кыргыз радиосунда жогорку даражадагы диктору болуп эмгектенген. Эмгекчилер депутаттарынын Биринчи май облусунун Советинин депутаттыгына шайланган (1965). «Ардак Белгиси» ордени жана медалдар менен сыйланган.